પીએમએ રેલીમાં આવનાર લોકોને સંબોધતા જણાવ્યું હતું કે, આસામના દરેક રાજ્યમાં વિજળી પહોંચાડવામાં આવશે. આઝાદીના સમયમાં આસામ સૌથી સમૃદ્ધ રાજ્યોમાંનુ એક હતું. ત્યારે આજે તેની હાલત આવી થઇ ગઇ છે. જે રાજ્ય સમગ્ર દેશને ચા આપીને ઉર્જાવાન કરે છે તેનો વિકાસ હવે નિશ્ચિત છે. મોદીએ વધુમાં લોકોને જણાવ્યું હતું કે 60 વર્ષથી કોંગ્રેસને તમે આશા સાથે વોટ આપીને જીતાડી. પરંતુ પરિણામ શું આવ્યું? હવે તમે એક વખત બીજેપીને સરકાર બનવી એક તક આપો. આસામની અમે કાયાપલટ કરી નાખીશું. પાંચ વર્ષમાં અમે આસામને એવું બનાવી દઇશું કે લોકો પોતાના બાળકને એ ફોર આસામ કહેતા શીખવાડશે અને ગર્વ અનુભવશે. આજે મોદી આસામમાં ચાર જગ્યાએ રેલી સંબોધવાના છે. તીનસુખિયામાં રેલી કર્યા પછી તેઓ માજૂલીમાં રેલી કરવાના છે. ત્યાર બાદ બિહુપિયા અને જોરહાટમાં સભા સંબોધશે.